hu hu hu hu hu wuu hu hu hu hu hu hu hu hu cs hu hu hu et es hu es pl pl hu hu hu hu pl hu hu hu en en hu en en
Birkózás: Lévai Tamás és Losonczi Dávid bejutott a döntőbe a belgrádi U23-as világbajnokságon
Álomszerű első napon vannak túl a magyar kötöttfogású birkózó-válogatott tagjai a Belgrádban zajló U23-as világbajnokságon.
Losonczi Dávid (kékben) parádés formában kezdte az U23-as vb-t, kedden az aranyért küzdhet Belgrádban  •  Forrás: UWW
Takács Ferenc és Repka Attila szövetségi edzők tanítványai közül a 77 kilós Lévai Tamás (Budapesti Honvéd SE) és a 87 kilogrammos Losonczi Dávid (ESMTK) egyaránt parádés formában birkózott, és menetelt a világbajnoki döntőbe három meggyőző sikerrel. Lévai az iráni Amin Kavijaninedzsad, Losonczi az orosz Alekszandr Komarov ellen lép szőnyegre a kedd esti döntőben.
A nyitónap harmadik magyar indulójaként, a nehézsúlyú Vitek Dáriusz (Budapesti Honvéd SE) két győztes meccs után tussal vereséget szenvedett az elődöntőben az örmény David Ovaszapjannal szemben, így a szerb-svájci vigaszági ütközet győztesével vívhat meg a bronzéremért.
A magyar szövetség szakmai igazgatója, Bácsi Péter előzetesen egy-két érmet remélt a teljes magyar csapattól, ezt már az első napon sikerült bebiztosítania a mieinknek, mi több akár keddi helyosztókon rögtön túlszárnyalhatják az elvárásokat.
A második délelőtti programban a magyarok közül a 72 kilóban a junior Eb-második Tösmagi Attila, a 82 kilóban Kismóni Móric, míg a 97 kilóban a kadét vb-ezüstérmes Érsek Róbert lesz érdekelt kötöttfogásban.
A magyar versenyzők mérkőzései:
77 kg: Lévai Tamás–Per Olofsson (svéd) 5-1
87 kg: Losonczi Dávid–Gabriel Lupasco (moldovai) 9-0
130 kg: Vitek Dáriusz–Amine Guennicsi (tunéziai) 8-1
77 kg: Lévai Tamás – Daler Reza Zade (tádzsik) 4-0
87 kg: Losonczi Dávid – Markus Sihtola (finn) 10-2
130 kg: Vitek Dáriusz – Sarkhan Mammadov (azeri) 4-1
77 kg: Lévai Tamás – Dmitro Vaszeckij (ukrán) 5-1
87 kg: Losonczi Dávid – Szymon Szymonowicz (lengyel) 6-0
130 kg: David Ovaszapjan (örmény) – Vitek Dáriusz tus 3-0-nál
Bronzmérkőzések: (Kedden 18 órától)
130 kg: Vitek Dáriusz – Vladan Zivkovics (szerb) vagy Delian Alishahi (svájci)
Döntő mérkőzések: (Kedden 18 órától)
77 kg: Lévai Tamás – Amin Kavijaninedzsad (iráni)
87 kg: Losonczi Dávid – Alekszandr Komarov (orosz)
Egyéb korosztályos hírek BIRKÓZÁSBAN [2] a sportági aloldalunkon.
Article printed from UtánpótlásSport: https://www.utanpotlassport.hu
URL to article: https://www.utanpotlassport.hu/2021/11/01/birkozas-levai-tamas-es-losonczi-david-bejutott-a-dontobe-a-belgradi-u23-as-vilagbajnoksagon/
URLs in this post:
Click here to print.
Copyright © 2011 UtánpótlásSport. All rights reserved.